Grunnskólinn á Drangsnesi

Drangsnesi 15. nóvember 2015

Kæru forráðamenn

Vikuna 23.-27. nóvember nk. er hugmyndin að bjóða upp á vinnustaðasmiðju í eldri bekkjardeild (6.-10. bekkur). Smiðjan fellur undir starfstengt val. Vinnustaðasmiðjan mun fara þannig fram að nemendum býðst pláss á vinnustöðum sem eru tilgreindir hér að neðan en þar munu þeir fá að kynnast starfsemi hvers vinnustaðar. Hver smiðja er sex kennslustundir (40 mín x 6) og munu nemendur á þeim tíma fá innsýn inn í helstu störf eftirtalinna vinnustaða:

Kaupfélag Steingrímsfjarðar Drangsnesi

Fiskvinnslufyrirtækið Drangur

Leikskólinn á Drangsnesi

Markmið smiðjunnar er að nemendur kynnist starfsemi tiltekinna vinnustaða í sveitarfélaginu og starfsháttum ásamt því að taka þar virkan þátt í starfseminni.

Hver nemandi gerir sérstakt samkomulag eða samning við hvern vinnustað. Samkomulagið er undirritað af nemanda, foreldrum/forráðamönnum, umsjónarmanni á hverjum vinnustað og ábyrgðarmanni smiðjunnar í grunnskólanum.

Meðfylgjandi er slíkur samningur sem ég bið ykkur um að skoða vel með ykkar börnum. Samþykki allra verður að vera fyrir þátttöku nemandans.

Vinsamlegast hafið samband við mig ef þið hafið einhverjar spurningar varðandi þetta eða viljið ræða smiðjuna.

Með bestu kveðju

Marta Guðrún skólastjóri

skoli@drangsnes.is S. 451-3436 / 867-5986

**Samkomulag**

**vegna vinnustaðasmiðju í grunnskólanum á Drangsnesi**

Við undirrituð gerum með okkur samkomulag um að

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nafn nemanda) kynnist starfi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nafn vinnustaðar) af eigin raun og taki virkan þátt í því. Nemendur aðstoði starfsfólk og sinni ákveðnum verkefnum sem eru skilgreind í samráði við nemanda, forráðamenn, ábyrgðarmann smiðju í grunnskólanum og á vinnustaðnum. Nemandi skili sex stundum (6x 40 mín) á meðan á smiðju stendur dagana 24.-26. nóvember.

Námsmat smiðjunnar byggir á áhuga, vinnusemi, mætingu og framkomu nemenda. Allir aðilar að þessu samkomulagi skulu virða tímalengd og fyrirfram skilgreint vinnulag er varðar þau verkefni sem lögð verða fyrir á meðan á smiðjunni stendur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Staður og dagsetning

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Forráðamenn/-maður)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nemandi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ábyrgðarmaður frá grunnskólanum á Drangsnesi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ábyrgðarmaður frá vinnustað)

Drangur:

Þriðjudag, miðvikudag og fimmtudag 12:20 – 13:50

Kaupfélag: Þriðjudag 11-12, miðvikudag: 13-15:20 og fimmtudag 13-14

Leikskóli: Þriðjudag – fimmtudag 10:10-11:30